open-index/open-wikipedia-markdown huggingface dataset:
Robert Carr

**Leonard Robert Carr**, Hadleyn paroni Carr PC (11. marraskuuta 1916 – 17. helmikuuta 2012) oli brittiläinen Konservatiivipuolueen poliitikko. Hän toimi urallaan Yhdistyneen kuningaskunnan sisä- ja työministerinä. Carr istui sekä Britannian parlamentin alahuoneessa että ylähuoneessa.

## Nuoruus ja perhe
Robert Carr syntyi vuonna 1916  Ralph Edward ja Katie Elizabeth Carrin perheeseen. Hän valmistui Cambridgen yliopiston Gonville and Caius Collegesta vuonna 1938. Carr meni 1943 naimisiin Joan Kathleen Twiningin kanssa, ja he saivat kaksi lasta. 

## Poliittinen ura
Carr valittiin Britannian parlamentin alahuoneeseen 1950. Konservatiivipuolueen voitettua parlamenttivaalit 1970 Carr nimitettiin  työministeriksi. Hänen tehtävänään oli ohjata uusi työsuhdelaki parlamentin läpi. Laki sai aikaan lakkoaallon. Vuonna 1971 Carr joutui anarkistiryhmä The Angry Brigaden pommi-iskun kohteeksi. Ryhmittymä räjäytti Carrin kotona Barnetissä kaksi pommia, jotka vaurioittivat pahoin talon pohjakerrosta mutta sekä Carr että hänen perheensä säilytivät haavoittumattomina.

Carr oli vuonna 1972 hetken Lord President of the Councilina Privy Councilin johdossa ja alahuoneen puheenjohtajana ennen kuin sai paikan sisäministerinä (1972–1974). Sisäministerinä hän joutui käsittelemään Irlannin tasavaltalaisarmeijan pommikampanjan ja Idi Aminin Ugandasta karkottamien 40&nbsp;000 aasialaisen kohtaloa. Carr toimi vuonna 1974 hetken Konservatiivipuolueen johtana, kun Edward Heath oli pakotettu eroamaan. Margaret Thatcher otti paikan pian puoluejohdossa.

Alahuoneessa Carr oli vuoteen 1976, jolloin hän sai arvonimekseen Hadleyn paroni Carr ja hän sai paikan parlamentin ylähuoneesta. Carr kuoli 95-vuotiaana vuonna 2012.

## Lähteet
Braddock: Suoraa toimintaa 3

**Braddock: Suoraa toimintaa 3** () on vuonna 1988 ensi-iltansa saanut toimintaelokuva. Se on jatko-osa vuonna 1984 julkaistulle *[[Suoraa toimintaa]]* ja 1985 ilmestyneelle *[[Suoraa toimintaa 2 – pako helvetistä]]*. Elokuvan on ohjannut Aaron Norris ja pääosassa on Chuck Norris.

Elokuva kertoo James Braddockista, joka loukkaantui Vietnamin sodassa Saigonin pommituksissa. Helikopterissa Braddock murehtii vaimonsa kohtaloa, sillä hän luulee, että hän kuoli Saigonissa. Monen vuoden päästä Braddock saa kuulla että hänen vaimonsa onkin elossa ja on synnyttänyt Braddockille pojan. Mitään miettimättä Braddock lähtee suin päin Vietnamiin pelastamaan perhettään.

## Näyttelijät

## Arvioita
*[[Video-opas|Video-oppaassa]]* vuodelta 1994 Sam Inkinen sanoo elokuvan edustavan paitsi suoraa toimintaa, myös suoraa aivosähkökäyrää ja antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
Suoraa toimintaa 2 – pako helvetistä

**Suoraa toimintaa 2 – pako helvetistä** () on vuonna 1985 ensi-iltansa saanut toimintaelokuva. Se on esiosa vuoden 1984 elokuvalle *[[Suoraa toimintaa]]* () ja pääosassa on edelleen Chuck Norris.

Elokuvan ohjasi Lance Hool ja käsikirjoittivat Steve Bing, Larry Levinson ja Arthur Silver. Se on *Suoraa toimintaa* -elokuvasarjan toinen osa.

## Juoni
Elokuva sijoittuu aikaan ennen ykkösosaa, James Braddock on helikopterissa neljän muun sotilaan kanssa. Kopteri ammutaan alas ja sotilasjoukkio otetaan vangiksi ja viedään salaiseen vankileiriin jota johtaa kovalla kädellä eversti Yin. Mutta Braddock ei vankeuteen alistu ja aloittaa heti vastaiskut vangitsijoitaan vastaan.

## Tuotanto
Lance Hoolin ohjaama *Suoraa toimintaa 2 – pako helvetistä* kuvattiin peräkkäin Joseph Ziton *Suoraa toimintaa* -elokuvan kanssa. Hoolin elokuva piti alun perin olla näistä kahdesta elokuvasta ensimmäinen osa.

Cannon Groupin tuottajat päättivät että Ziton elokuva julkaistiin ekana osana. Syy tähän oli että Ziton elokuvasta pidettiin enemmän ja tuottajat eivät täysin pitäneet Lance Hoolin elokuvasta. He päättivät julkaista Ziton elokuvan ensin niin, että Cannon Group pystyisi auttamaan Hoolin heikompaa elokuvaa taloudellisesti.

Tästä johtuen Cannon vaihtoi vain nimiä ja julkaisupäiviä niin, että suunniteltu jatko-osa julkaistiin ensin ja suunniteltu ensimmäinen elokuva julkaistiin esiosana. Sitä seurasi toinen jatko-osa, **, jossa oli sama hahmo, mutta erillisellä käsikirjoituksella.

## Rooleissa

## Lähteet

## Aiheesta muualla

*Leffatykin arvostelu
Kåre Willoch

**Kåre Isaachsen Willoch** (3. lokakuuta 1928 – 6. joulukuuta 2021) oli norjalainen Konservatiivipuolueen poliitikko, joka toimi maansa pääministerinä vuosina 1981–1986. 

Willoch valmistui Oslon yliopistosta ekonomistin koulutuksella. Hän istui Oslon kaupunginvaltuustossa vuosina 1952–1959. 

Willoch tuli valituksi Norjan parlamenttiin ensimmäistä kertaa vuonna 1957. Hänet valittiin sen jälkeen joka ikisessä parlamenttivaalissa vuoteen 1989. Hän toimi parlamentaarisen uransa jälkeen vuoteen 1998 Oslon ja Akershusin läänin kuvernöörinä. 

## Lähteet
Kenneth Noland

**Kenneth Noland** (10. huhtikuuta 1924 – 5. tammikuuta 2010) oli yhdysvaltalainen taidemaalari. Hän on tullut tunnetuksi varsinkin suurikokoisilla akryyliväliteoksillaan.

Ashevillessä, Pohjois-Carolinassa taiteenharrastajaisän pojaksi syntynyt Noland oli Yhdysvaltain taiteiden ja kirjallisuuden akatemian jäsenenä vuodesta 1977. Hän opiskeli Black Mountain Collegessa ja työskenteli vuosina 1948–1949 Pariisissa Ossip Zadkinen kanssa. Hän oli toisen maailmansodan veteraani. 

Noland tapasi toisen huomattavan 1900-luvun kuvataiteilijan, Morris Louis'n Washington DC:ssä 1950-luvun alussa. Hän oli vuosina 1950–1957 naimisissa Cornelia Langerin kanssa. Hän solmi kymmenen vuotta myöhemmin uuden avioliiton Stephanie Gordonin kanssa, mutta tämäkin liitto päättyi eroon vuonna 1969. Nolandilla on kolme lasta ensimmäisestä avioliitostaan. 

Noland on aikansa kansainvälisesti kuuluisimpia kuvataiteilijoita, ja hänen töitään on näytteillä lukuisissa julkisissa kokoelmissa eri puolilla maailmaa. 

## Lähteet
Hyvinkään Pyöräilijät

**Hyvinkään Pyöräilijät** (**HyPy**), on vuonna 2003 perustettu pyöräilyseura, jolla on noin 100 jäsentä. Seuran toiminta on organisoitu kolmeen jaostoon: kilpa-, juniori- ja kuntojaostoon. Edustettuna ovat lähes kaikki pyöräilyn alalajit alamäkiajosta kuntopyöräilyyn.
Seura on panostanut vahvasti junioritoimintaan. Suomen pyöräilyunioni valitsi HyPyn vuoden 2006 kasvattajaseuraksi Suomessa.
The Beyoncé Experience Live

**The Beyoncé Experience Live** on yhdysvaltalaisen laulaja Beyoncén kolmas live- ja neljäs videoalbumi. Se julkaistiin Columbia Recordsin ja Music World Entertainmentin kautta 16. marraskuuta 2007. Se taltioitiin Staples Centerissä, Kaliforniassa 2. syyskuuta 2007 Beyoncén *[[The Beyoncé Experience]]* -kiertueelta. Siinä vierailevat räppäri Jay-Z ja Destiny’s Childin entiset jäsenet Kelly Rowland ja Michelle Williams. 

Kappaleen ”Me, Myself and I” (2003) live-versio sai Grammy-ehdokkuuden parhaaksi nais-R&B-esitykseksi vuoden 2009 Grammy-gaalassa.

## Taustaa ja julkaisu
*The Beyoncé Experience Live* taltioitiin Beyoncén *[[The Beyoncé Experience]]* -maailmankiertueella Los Angelesin pysäkillä Staples Centerissä 2. syyskuuta 2007. Elokuvassa vierailevat räppäri Jay-Z kappaleessa ”Upgrade U” sekä Kelly Rowland ja Michelle Williams kappaleessa ”Survivor”. Konsertin lopussa Rowland ja Williams sekä yleisö laulavat Beyoncélle ”Paljon onnea vaan” hänen kaksi päivää myöhemmin olevan syntymäpäivänsä kunniaksi. 

*The Beyoncé Experience Live* julkaistiin Yhdysvalloissa 20. marraskuuta 2007, ja Iso-Britanniassa 26. marraskuuta 2007. Albumi julkaistiin iTunes Storessa 19. marraskuuta 2007 nimellä *The Beyoncé Experience: Live Audio*. Blu-ray-versio julkaistiin 18. marraskuuta 2007 Beyoncén kolmannen studioalbumin *[[I Am... Sasha Fierce]]* kanssa. Yhdysvalloissa *The Beyoncé Experience Live* näytettiin 96 elokuvateatterissa päivä ennen sen DVD-julkaisua 19. marraskuuta 2007. Black Entertainment Television (BET) näytti konsertin kiitospäivänä 22. marraskuuta 2007 ja myöhemmin 18. joulukuuta 2007. Vuoden 2007 viimeisenä päivänä konsertti näytettiin Yhdysvaltain maavoimien sotilaille, jotka olivat Irakin sodassa. Eurooppalainen tietoverkkoyhtiö 3sat näytti konsertin 31. joulukuuta 2008 Saksassa, Itävallassa ja Sveitsissä.

## Vastaanotto
AllMusic -sivuston Mark Deming kommentoi, että albumi ”vangitsee Beyoncén häikäisevän live-esiintymisen kun hän loistaa esiintymisessään”. MTV Newsin kirjoittaja kertoi, että albumi sisältää ”materiaalia yhteensä yli kahden tunnin edestä”. *[[Time Out (lehti)|Time Out]]* -lehden Scott Kara ylisti DVD:tä ”jännittäväksi, peppua heiluttavaksi”, ja katsoessaan konserttia fanit tuntevat, että he olisivat paikan päällä. 

## Kaupallinen menestys
*The Beyoncé Experience Live* on myynyt Yhdysvalloissa kolminkertaista platinaa. Albumi oli myydyimpien musiikkivideoiden listoilla sijoilla neljä, kahdeksan ja 31 vuosina 2008, 2009 ja 2010.

Espanjassa *The Beyoncé Experience Live* oli parhaimmillaan musiikki-DVD-listan sijalla kaksi. Iso-Britannian musiikki-DVD-listalla julkaisu oli parhaimmillaan sijalla 22. Australiassa julkaisu on myynyt tuplaplatinaa.

## Kappaleet

## Lähteet
Helen Frankenthaler

**Helen Frankenthaler** (s. 12. joulukuuta 1928 New York – 27. joulukuuta 2011 Darien, Connecticut) oli yhdysvaltalainen taidemaalari. Hän oli Yhdysvaltain taide- ja kirjallisuusakatemian jäsen vuodesta 1974, ja hänet palkittiin National Medal of Artsilla vuonna 2001. 

New Yorkissa syntynyt Frankenthaler opiskeli Dalton Schoolissa Rufino Tamayon johdolla ja Bennington Collegessa Vermontissa. Hän oli naimisissa taiteilijakollegansa Robert Motherwellin kanssa, kunnes otti avioeron vuonna 1971.

Frankenthalerin tyylin katsotaan tavallisesti edustavan abstraktia ekspressionismia. Hänen tunnetuimpien teostensa joukkoon lukeutuu *Mountains and Sea* (1952).

Frankenthaler kuoli pitkän sairauden jälkeen joulukuussa 2011.

## Lähteet
Tappava ase

**Tappava ase** () on vuonna 1987 ensi-iltansa saanut toimintaelokuva. Se on ensimmäinen neljästä *Tappava ase* -elokuvasta. Elokuvan ohjasi Richard Donner ja pääosissa ovat Mel Gibson sekä Danny Glover. 

*Tappava ase* on menestyneimpiä toimintaelokuvia kautta aikain: se tuotti yli 120 miljoonaa dollaria.

## Juoni

Elokuva kertoo huumepoliisi Martin Riggsistä, joka on ollut hyvin itsetuhoinen vaimonsa kuoleman jälkeen. Eräänä päivänä Martin saa siirron murharyhmään ja saa parikseen 50-vuotiaan tummaihoisen perheenisä-Murtaugh’n. Kaksikko saa tutkittavakseen erään nuoren naisen itsemurhan, jota kuitenkin epäillään murhaksi. Lopulta kun kaksikko tottuu toisiinsa, he huomaavat että murhassa oli mukana myös suuri huumebisnes.

## Rooleissa

## Katso myös
* Tappava ase (tv-sarja)

## Lähteet

## Aiheesta muualla
*Leffatykin arvostelu
Bam

__NOTOC__
**Bam** tai **BAM** voi tarkoittaa seuraavia asioita:

## Paikat
*Bam, kaupunki Iranissa
*Bam, provinssi Burkina Fasossa
*Bam, järvi Burkina Fasossa.

## Henkilöt
*Bam Margera, yhdysvaltalainen mediapersoona

## Muut
* BAM, keraaminen seos
* *[[BAM (elokuva)|BAM]]*, suomalainen dokumenttielokuva

## Lyhenteenä
*Baikalin–Amurin rata, ven. *Baikalo-Amurskaja magistral* (BAM), rautatie Venäjällä
*Bambaran kielen ISO 639 -koodi
*Battle Mountainin lentokentän IATA-koodi, lentokenttä Battle Mountainissa Nevadassa
*Berkeleyn taidemuseo, Berkeleyssä, Kaliforniassa
*Bosnia ja Hertsegovinan rahayksikön ISO 4217 -tunnus
*Brooklyn Academy of Music
*Bonnier Amigo Music Group, ruotsalainen levy-yhtiö.
Félix Vicq d’Azyr

**Félix Vicq-d'Azyr**, joskus ** Vicq-d'Azir** (23. huhtikuuta 1748 Valognes Ranska – 20. kesäkuuta 1794 Pariisi), oli ranskalainen lääkäri ja anatomiantuntija, joka valittiin Ranskan akatemian jäseneksi. 

## Elämäkerta
Félix Vicq-d'Azyr syntyi normandialaiseen lääkäriperheeseen ja suoritti loppututkinnon Pariisin yliopistossa. Hän loi hienon uran lääkärinä ja arvostettuna eläinten ja ihmisten anatomian asiantuntijana. Lääketieteen professorina hän aloitti kuuluisat vertailevan anatomian luentonsa Pariisin kasvitieteellisessä puutarhassa vuonna 1773.

Hänet hyväksyttiin Ranskan tiedeakatemian jäseneksi vuonna 1774, ja vuonna 1775 hän omistautui tutkimukselle, joka käsitteli Etelä-Ranskaa silloin vaivaannutta eläintautiepidemiaa. Vuonna 1776 Hän perusti Joseph-Marie-François de Lassone (1717–1788) kanssa Société royale de Médecinen, jonka tehtävänä oli tutkia tautiepidemioita. Hänen valittiin myös tiedeakatemian pääsihteeriksi ja Ranskan valtioneuvosto antoi hänelle käskykirjeen valmistaa kyselylomakkeen, jossa tiedustellaan tartuntatautitilannetta kaikkialla maassa, maan kaikille lääkäreille. Nämä asiakirjat, jotka tallennettiin *Académie de médecinen'n* arkistoon ovat valtava tietolähde aikakauden sairauksista ja hygieenisistä oloista. Aineiston analysointi mahdollisti myös Féliz Vicq-d'Azurin kollegoilleen pitämät esitykset. Yhdessä hänen aiheesta kirjoittamisensa tekstien kanssa nämä mahdollistivat hänen valintansa Ranskan akatemian jäseneksi vuonna 1788. Hän sai Buffonin vapaaksi jättämän paikan. Hän oli ensimmäinen lääkäri, jonka akatemia itse valitsi jäsenekseen.

Félix Vicq-d'Azyr oli myös Bourgelaat'n perustaman Alfortin kuninkaallisen eläinlääketieteellisen oppilaitoksen professori vuodesta 1766 lähtien, ja hän toimi myös tautiepidemioiden ylitarkastajana. Vallankumouksen vaiheissa vuonna 1790 hänet määrättiin valmistamaan uusi perustuslakisuunnitelma Ranskan lääkintätaidosta. Hän oli ollut Marie-Antoinetten ensimmäinen henkilääkäri ja Ludvig XVI:n konsultoiva lääkäri, siksi hän pelkäsi henkensä puolesta, etenkin terrorin aikakaudella.

## Teokset
Félix Vicq-d'Azyr'n kootut teokset käsittävät yhteensä kahdeksan suurikokoista nidettä ja yhden niteen kuvia. Ne julkaisi vuonna 1805 Moreau de la Sarthe.
## Valikoima teoksia
* *Éloges*
* *Mémoires sur l'Anatomie Humaine et Comparée*
* *Traité d'Anatomie et de Physiologie*
* *Système anatomique des Quadrupèdes*

## Aiheesta muualla
*Ranskan akatemian elämäkertatiedosto
*Rafael Mandressi: ''Félix Vicq d'Azyr : l’anatomie, l’État, la médecine''  Sivustolla on Vicq d’Azyr'n teoksista yli neljänkymmenen tekstit.
Flood (peli)

**Flood** on Bullfrog Productionsin kehittämä ja Electronic Artsin julkaisema tasohyppelypeli. Peli on julkaistu vuonna  Amigalle ja Atari ST:lle. 

## Pelaaminen
Lajityypiltään peli on omintakeinen tasohyppely, jossa tavoitteena on kerätä roskat joka kentästä ja mennä sen jälkeen ulospääsyyn. Erikoisuutena vihreää omituista otusta muistuttanut pelihahmo pystyi kiipeämään seinillä ja katossa. Aikarajana pelissä oli pelihahmon tädin haamu, joka kopioi pelihahmon liikkeet ja seuraa tätä kaventuvalla viiveellä. Ruudulla kävelevät viholliset vievät myös pelihahmolta energiaa, ja osa vihollisista vie kaikki energiat yhdellä kosketuksella. Viholliset ovat eläinmaisia, mutta mielikuvituksellisia olentoja, esimerkkinä teddy karhut, joilla on raateluhampaat vatsassa. Monissa jaksoissa on teleportteja, joista pääsee jakson eri kohtiin. 

Alussa pelihahmolla ei ole aseita, vaan hän joutuu väistämään viholliset hyppimällä tai kiipeämällä. Jaksoista voi löytää kuitenkin aseita, kuten kranaatteja, aikapommeja ja liekinheittimen.

Vesiraja nousee useissa jaksoissa. Vedessä voi uida, mutta happea riittää vain rajatun ajan, jonka jälkeen vedessä oleva pelihahmo alkaa menettämään energiaansa. Vesi on pelissä mallinnettu realistisesti siinä suhteessa, että vettä valuu hanoista maatapitkin, ja sitä alkaa kerääntyä aina koloihin. Pienemmät kolot täyttyvät suhteessa nopeammin kuin isot kolot tai laajemmat alueet. 

Pelin kenttiin on neljän sanan pituiset salasanat, joita voi yrittää arvata. Salasanoja voi myös löytää pelialueelta.

Taustajuonena pelihahmo, Quiffy, on lajinsa viimeinen otus, jonka on selvittävä ihmisten roskaamista luolastoista elävänä.

## Vastaanotto
Peli on saanut CU Amiga -lehden arvostelussa arvosanaksi 87%.

Mikrobitin Niko Nirvi antoi pelin Amiga- ja Atari ST -versioille 94 pistettä sadasta.

## Lähteet

## Aiheesta muualla
* 
*
Uinnin lyhyen radan maailmanmestaruuskilpailut 2012

**Uinnin lyhyen radan maailmanmestaruuskilpailut 2012** järjestettiin Istanbulissa Turkissa. Kilpailut käytiin 12.–16. joulukuuta 2012 Sinan Erdem Domella. Kilpailuja hakivat Mar del Plata (Argentiina), Sydney (Australia), Wien (Itävalta), Rio de Janeiro (Brasilia), Hongkong (Kiina), Durban (Etelä-Afrikka) ja Istanbul (Turkki). FINA teki päätöksensä kisaisännästä huhtikuussa 2008.

## Mitalistit
#### Miehet

(*) 400&nbsp;metrin vapaauinnissa pronssia ja 1&nbsp;500&nbsp;metrin vapaauinnissa kultaa voittanut  Mads Glæsner hylättiin levmetamfetamiinia sisältäneen dopingnäytteen vuoksi ja hänen mitalinsa jaettiin uudelleen. 31. tammikuuta 2014 päätettiin, että ainoastaan hänen 400&nbsp;metrin vapaauintinsa hylätään.
(ae) uivat alkuerissä

#### Naiset

(ae) uivat alkuerissä

## Mitalitaulukko

## Lähteet
*Tulokset 

### Viitteet
Uinnin lyhyen radan maailmanmestaruuskilpailut 2008

**Uinnin lyhyen radan maailmanmestaruuskilpailut 2008** järjestettiin Manchester Evening News Arenassa, Manchesterissa, Isossa-Britanniassa 9.–13. huhtikuuta 2008. Kilpailujen järjestäjänä toimi Kansainvälinen uimaliitto FINA.

## Mitalistit
#### Miehet

(*) 400 metrin sekauinnissa alun perin pronssille sijoittunut  Ioannis Drymonakos (4.05,11) hylättiin dopingin takia. 

#### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Tulokset 
*Mitalitaulukko  

### Viitteet
Kliimaksi

**Kliimaksi** voi tarkoittaa seuraavia asioita:

* kohokohta, arkikielessä minkä tahansa tapahtumakulun tai elämyksen huipennus tai huippuhetki;
* kliimaksi, ekologiassa elinympäristön luontaisen, vähittäisen muuntumisen eli sukkession loppuvaihe;
* kliimaksi, sukupuolisen kiihottumisen huipentuminen sukupuoliyhdynnässä tai itsetyydytyksessä;
* kliimaksi, runoudessa, epiikassa ja draamassa kuvauksen voiman tai jännityksen huippukohta, joka saavutetaan tavallisesti asteittain luomalla yhä vaikuttavampia mielikuvia;
* kliimaksi, retoriikassa kielikuva, jossa sanojen tai ilmausten voima kasvaa asteittain huipennukseen.
Uinnin lyhyen radan maailmanmestaruuskilpailut

**Uinnin lyhyen radan maailmanmestaruuskilpailut** järjestetään joka toinen vuosi. Sen järjestää Kansainvälinen uimaliitto FINA. Kilpailualtaan pituus on 25 metriä.

## Uinnin lyhyen radan maailmanmestaruuskilpailut

## Aiheesta muualla
* FINA World Swimming Championships (25m) 1993-2012: A story of success  FINA
Henry T. Rainey

**Henry Thomas Rainey** (20. elokuuta 1860 Carrollton, Illinois – 19. elokuuta 1934 St. Louis, Montana) oli yhdysvaltalainen demokraattisen puolueen poliitikko ja lakimies.

Hän istui Yhdysvaltain edustajainhuoneessa Illinoisin osavaltion edustajana vuosina 1903–1921 ja uudelleen vuodesta 1923 aina kuolemansa 1934 saakka. 1930-luvun laman aikana republikaanit menettivät enemmistönsä, ja John Nance Garnerin tultua valituksi puhemieheksi, Rainey valittiin 72. kongressin (1931–33) enemmistöjohtajaksi. 73. kongressissa (1933–35) hänet valittiin edustajainhuoneen puhemieheksi.

## Lähteet
Robert Jägerhorn

**Robert Anders Jägerhorn** (s. 15. maaliskuuta 1965 Helsinki) on suomalainen taikuri, joka on toiminut ammattitaikurina kokopäivätoimisesti vuodesta 1997 alkaen. Hänet on palkittu useissa arvostetuissa taikakilpailuissa. Hän esittää ohjelmistonsa tarpeen mukaan suomeksi, ruotsiksi, englanniksi, ranskaksi tai saksaksi. Jägerhorn esiintyy paljon myös ulkomailla.

Jägerhorn kirjoitti ylioppilaaksi 1984 ja opiskeli teatterikorkeakoulussa 1987–1991. Taikurinuransa hän aloitti 12-vuotiaana Solmu Mäkelän yksityisoppilaana. Tämä opetti häntä 1977–1985, ja vuodesta 2010 lähtien opettajana on toiminut Alfonso Aceituno. Nykyisin hän esiintyy pääosin yritysmaailmassa, mutta on myös valmistanut useita kokoillan esityksiä eri teattereihin.

Jägerhornin harrastuksiin kuuluu klarinetin soitto, jota hän soittaa usein myös esityksissään. Jägerhornin vanhemmat ovat professori Reginald Jägerhorn ja toimittaja Inger Jägerhorn. 

## Esiintymisiä
* Taikurin rooli Koskinen-televisiosarjassa (Koskinen ja taikashow). Ohjaus Riku Suokas 2024.
* Possibilities -yhteisproduktio klarinetisti Kari Kriikun kanssa Teatteri Avoimissa Ovissa Helsingissä 2021.
* Koko illan sooloesitys *My Magic Double*, ohjaus Markus Zink. Ensi-ilta New Yorkin Theatre Row:ssa 2019.
* Pohjoismainen yhteistyöproduktio "The Great Paradox of Play". Esityksiä Suomessa, Ruotsissa ja Tanskassa. Ohjaus Samuel Gustavsson 2018.
* Koko illan sooloesitys ”ROBERT JÄGERHORN -på riktigt?”. HKT:n Lilla Teaternissa, ohjaus Markus Zink 2017.
* Kiinnityksiä Hollywoodin Magic Castleen 1988, 1995, 1999, 2004, 2006, 2011, 2016, 2018, 2023, 2024, 2025.
* Kansainvälinen koko illan soolo-esitys ”Waiting for Hitchcock”. Esityksiä Lontoossa, Tukholmassa, Edinburghissa, Varsovassa ja New Yorkissa, 2013–2015
* Päärooli monologissa Magic!, Helsingin kaupunginteatteri, ohjaus Neil Hardwick, 2009–2011.
* Esiintymisiä Manhattanin *Monday Night Magic*-show'ssa New Yorkissa 2004, 2006, 2011, 2019, 2025.
* Vierailu Ranskan TV5 "Le Plus Grand Cabaret du Monde"- ohjelmassa 2005.
* Päärooli YLE:n minisarjassa "Troubleshooter", taikakomedia, ohjaus: Neil Hardwick, 2001.

## Luottamustoimet
Jägerhorn toimi Suomen Taikapiiri ry:n  puheenjohtajana vuodet 2006–2011.

## Koulutus
Jägerhorn on koulutukseltaan teatteritaiteen maisteri. Hän on valmistunut Helsingin Teatterikorkeakoulusta vuonna 1991.

## Palkinnot ja tunnustukset
* Vuoden Taikuri 2017 (Suomen Taikapiiri ry:n nimeämänä).
* Pronssia taikureiden MM-kilpailuissa 2003 (Den Haag, Hollanti), kilpailuohjelma "8 minutes to landing."
* Vuoden viihdetaiteilija 2005 (Esiintyvät Taiteilijat ry:n nimeämänä).
* Vuoden Taikuri 2003 (Suomen Taikapiiri ry:n nimeämänä).

## Lähteet
* Robert Jägerhornin verkkosivu

### Viitteet
Solo (yhdistys)

**Solo ry** on Suomessa levyttävien ja esittävien solistien, solististen muusikkojen ja kapellimestarien yhdistys. Solo ry perustettiin vuonna 1975 Gramex ry:n  jäsenjärjestöksi valvomaan solistien, solististen muusikkojen ja kapellimestareiden taloudellisia etuja. Solo ry:n perustamiskirjan allekirjoittivat Helsingissä 28. huhtikuuta 1975 Anki Lindqvist, Inga Sulin, Annikki Tähti, Vieno Kekkonen, Kai Lind, Tapani Kansa, Viktor Klimenko, Jukka Kuoppamäki, Lasse Mårtenson ja Eino Grön.

Yhdistyksen perustajia ja ensimmäinen puheenjohtaja oli Ragni Malmstén. Vuodesta 1989 puheenjohtajana toimi Danny. Vuonna 2015 uudeksi puheenjohtajaksi valittiin Kai Lind. Huhtikuussa 2023 yhdistyksen vuosikokouksessa puheenjohtajaksi valittiin Marko Bablo Junnilainen ja sihteerinä toimii Bianca Morales.

Yhdistys käynnisti uuden tulemisen keväällä 2021 ja tarkoituksenaan on tuoda esille suomalaisen musiikin ja tekijöiden merkitys suomalaiselle kulttuurille.

Solo ry:n vuosikokouksessa 2022 kunniajäseniksi nimitettiin kaikki perustajajäsenet, puheenjohtajat, sihteerit ja ansiokkaasti toimineet jäsenet.

Yhdistyksen englanninkielinen nimi on Association of Recording and Performing Artists in Finland.

## Lähteet

## Aiheesta muualla
* Solo ry:n verkkosivut
Hiketaon

**Hiketaon** oli kreikkalaisessa mytologiassa Laomedonin, Troijan kuninkaan, poika ja yksi Priamoksen sisaruksista. Vanhoilla päivillään Hikateon kokoontui muiden Troijan kunnioitettujen johtajien tavoin yhteen neuvostoon. Sen jälkeen kun Paris oli siepannut Helenan, neuvosto ehdotti, että Helena palautettaisiin Menelaokselle sodan välttämiseksi.

Hikateonilla oli poika nimeltä Melanippos, joka kuoli Troijan sodassa – sodassa, jota Hiketaon oli yrittänyt estää.

## Lähteet
Burka Band

**Burka Band** tai **Blue Burqa Band** on kolmen afganistanilaisen naisen muodostama indie rock -yhtye, joka on kotoisin Kabulista. Yhtyeen jäsenet esiintyvät nimettöminä ja he käyttävät burkaa, joka oli pakollinen taliban-hallinnon aikana, mutta hyvin yleinen vielä nykyäänkin. He julkaisivat singlen *Burka Blue* ja ensimmäisen levyn vuonna 2002. Yhtye on saavuttanut jonkin verran suosiota myös Euroopassa. 

## Lähteet
Nyrkkeilyn maailmanmestaruuskilpailut 2007

**Vuoden 2007 [[nyrkkeilyn maailmanmestaruuskilpailut]]** järjestettiin 18. lokakuuta – 4. marraskuuta Chicagossa, Yhdysvalloissa. Kisoissa oteltiin 11 painoluokassa.

Kilpailut myönnettiin alun perin Moskovalle, mutta Kansainvälinen amatöörinyrkkeilyliitto AIBA otti kaupungilta järjestämisoikeuden pois tiettyjen sitoumuksien jäätyä täyttämättä. Kisoihin ilmoittautui MM-nyrkkeilyhistorian ennätysmäärä nyrkkeilijöitä ja osanottajamaita: 623 nyrkkeilijää 114 maasta. Amatöörinyrkkeilyhistorian menestynein maa Kuuba ei ollut mukana.

## Mitalistit

## Mitalitaulukko

## Suomen joukkue

* Raskaaseen sarjaan Suomen edustajaksi valittu Robert Helenius jäi kisoista pois loukkaantumisen vuoksi.

## Lähteet
Leopoldo Calvo-Sotelo

**Leopoldo Ramón Pedro Calvo-Sotelo y Bustelo** (14. huhtikuuta 1926 Madrid – 3. toukokuuta 2008 Madrid) oli espanjalainen poliitikko. Hän toimi helmikuusta 1981 joulukuuhun 1982 maansa pääministerinä Demokraattisen keskustan unionin edustajana. Häntä edelsi Adolfo Suárez, joten hän oli Francisco Francon diktatuurin kaatumista seuranneista pääministereistä järjestyksessä toinen. Vaikka hänen kautensa kesti vain vajaat kaksi vuotta, hän sai aikaan monia tärkeitä muutoksia. Hän neuvotteli maansa Nato-jäsenyydestä, ja sai baskialueen rauhoittumaan sopimalla autonomiasta. 

Ennen pääministeriksi valintaansa Calvo-Sotelo toimi Espanjan valtiollisen rautatieliikenneyhtiön Renfen (*Red Nacional de los Ferrocarriles Españoles*) puheenjohtajana 1967–1968 ja maan hallituksen julkisten töiden ministerinä 1976 ja talousministerinä 1980–1981. Espanjan liityttyä Euroopan unioniin vuonna 1986 hän toimi Euroopan parlamentin jäsenenä heinäkuuhun 1987 saakka.

Calvo-Sotelon setä oli vuonna 1936 murhattu monarkistipoliitikko José Calvo Sotelo. Calvo-Sotelon valinta pääministerin virkaan Espanjan parlamentin edustajainhuoneessa 23.2.1981 keskeytyi Antonio Tejeron johtaman sotilasvallankaappausyrityksen vuoksi.

## Lähteet

## Aiheesta muualla

*
Peter Thomas

**Peter John Mitchell Thomas**, Gwydirin paroni Thomas PC QC (31. heinäkuuta 1920 – 4. helmikuuta 2008) oli brittiläinen Konservatiivisen puolueen poliitikko. 

Walesiläinen Thomas opiskeli Epworth Collegessa Rhylissä ja Oxfordin Jesus Collegessa. Hän palveli toisessa maailmansodassa Royal Air Forcessa ja oli vuosina 1941–1945 sotavankina Saksassa. 

Thomas  pyrki nuoresta asti ajamaan Walesin itsehallintoa, ja Britannian tukea Israelille. Hän oli Parlamentin jäsen vuosina 1951–1966 ja 1970–1987. Konservatiivien puhemiehenä hän oli 1970–1972 ja vuosina 1970–1974 Walesin asiain ministeri. Thomas vetäytyi parlamentista vuonna 1987 ja sai elinikäisen päärinarvon.

## Lähteet
Charles Jarrott

**Charles Jarrott** (16. kesäkuuta 1927 – 4. maaliskuuta 2011) oli brittiläinen elokuvaohjaaja. Hänet palkittiin vuonna 1970 Golden Globella työstä elokuvassa *Tuhannen päivän kuningatar* (1969).

Lontoossa syntyneen Jarrottin muihin elokuviin kuuluvat *[[Maria, skottien kuningatar]]* (1971), *Shangri-La* (1973), *Sydänyön tulla puolen* (1977), *Condorman* (1981), *Voiton maku* (1986) ja *Vihollinen vierelläsi* (2001). Hän teki myös televisiotyötä ja voitti vuonna 1995 Emmyn. 

Jarrottilla oli elämänsä aikana kolme avioliittoa. Ensimmäisestä puolisostaan Rosemary Palinista hän erosi melko tarkalleen kahdeksan avioliittovuoden päätteeksi 1957; toinen avioliitto Katharine Blaken kanssa alkoi vuonna 1959, mutta päättyi sekin eroon vuonna 1982. Hän solmi 13. syyskuuta 1992 kolmannen avioliittonsa Suzanne Bledsoen kanssa, mutta jäi leskeksi 26. syyskuuta 2003.
Risto Antikainen

**Risto Olavi Antikainen** (s. 18. heinäkuuta 1949 Kuopio) on suomalainen psykologi ja kirjailija.

Antikaisen vanhemmat olivat maanviljelijä Eino August Antikainen ja keittäjä Anni Ester Nikkarinen. Hän pääsi ylioppilaaksi Kuopion klassillisesta lyseosta 1968 ja valmistui valtiotieteen kandidaatiksi Helsingin yliopistosta 1971.

Antikainen sai esikoiskirjastaan *Hiljainen kylätie* J. H. Erkon palkinnon vuonna 1974.

## Teokset
* *Hiljainen kylätie. Kuvia muuttumisesta*, novelleja. WSOY 1974
* *Opintomatkat*, romaani. WSOY 1975
* *Paperit kevääksi*, televisionäytelmä. 1979

## Palkinnot
* J. H. Erkon palkinto 1974
* Kuopion kaupungin Martti Merenmaa-stipendi 1975

## Lähteet
* Suomen kirjailijat tietokanta 
* Kuopion kirjasto: Pohjoissavolaisen kaunokirjallisuuden bibliografia
Rottweil

**Rottweil** on kaupunki Saksassa Baden-Württembergin osavaltiossa. Se on samannimisen piirikunnan keskuskaupunki. Kesäkuun 2022 lopussa kaupungissa oli 25&nbsp;266 asukasta. Rottweil on Baden-Württembergin vanhin kaupunki. Kaupunki on tunnettu keskiaikaisjuhlastaan, ja se on rottweiler-koirarodun tyyssija.

## Historia

Rottweilin alueen asutuksesta on jälkiä 2000-luvulta ennen ajanlaskun alkua. Kaupungin perustivat roomalaiset nimellä Arae Flaviae vuonna 73. Sen roomalaiset kylpylät ja Orfeuksen mosaiikki ajoittuvat 100-luvun loppuun. Kaupungista tuli herttuakunta ja kuninkaallinen hovi ennen vuotta 771 ja myöhemmin keskiajalla vapaa keisarillinen kaupunki vuonna 1268.

Kaupunki liittyi sveitsiläiseen valaliittoon 1463 ja kuului siihen usean vuosisadan ajan. Napoleonin vallatessa alueen 1803 Rottweil kuitenkin menetti sekä vapaakaupunkioikeutensa että liittolaisuutensa Sveitsin kanssa. Kaupungin julkisivu on säilynyt lähes koskemattomana 1500-luvulta lähtien.

## Lähteet

## Aiheesta muualla

*Kaupungin verkkosivut
Tuula Sandström

**Tuula Sandström** (s. 6. kesäkuuta 1942 Seinäjoki) on suomalainen kirjailija, runoilija ja kääntäjä. Koulutukseltaan hän on filosofian kandidaatti, joksi hän valmistui Turun yliopistosta. Kirjailijan uran lisäksi Sandström toimi vuoteen 2006 asti Turun Lyseon lukion englannin kielen opettajana. Hänellä on kolme tytärtä.

## Tuotanto
### Nuortenromaanit
Julkaisijana toiminut WSOY.

* *Sämpyläsissit*, 1983
* *Kaksintaistelu*, 1985
* *Huomio! Jotain outoa...*, 1986
* *Haukkajahti*, 1986
* *Suuntana Sikasaari*, 1987
* *Syöksykierre*, 1989
* *Ihan kaheli kaveri*, 1994
* *Tatamin teloittaja*, 1996
* *[[Sankarikoira Aku]]*, 1998
* *Susi hukassa. Tuntee nimen Sinisilmä*, 2000
* *Lennä*, Sinisilmä*, lennä*, 2002 
* *Weeti yökoulussa*, 2003 
* *Weetin luokka lentää*, 2004
* *Vallataan PA-RA-TII-SI!*, 2017 () (Enostone kustannus)
* *Tervemenoa Sirkukseen*, 2019*, (Enostone kustannus)

=== Satukirjat ===
* *Oivalliset apurit*, 1990
* *Viliina ja pikkuveli Pulla*, 1993

=== Runoja ===
* *Kipua ja kiimaa*, 1988
* *Turku-retkeni*, 1996
* *Short-prose anthology: Joulukirja*, 1998
* *Vimmainen voikukka: arkirunoja*, Enostone 2013. 
* *Kivilinko kielen alla.* Enostone, 2014.
* *Neulatyynyn uni.* Enostone, 2015.
* *Eteisessä*, raitamatolla.* Enostone, 2016.
* *Runo kasvaa kuvaksi.* Interaktiivinen runokirja. Kuvitus Päivi Hannula. Enostone, 2016.

Lisäksi Tuula Sandström on julkaissut runoja antologioissa.

### Näytelmät
* *Lalli – ensimmäinen suomalainen*, 1995
* *Poika joka tiesi mitä tahtoi*, 1995
* *Peikko joka pelkäsi pieniä lapsia*, 1996
* *The Lynx*
* *Hannu ja Kerttu*, 1999
* *Syreenipuisto*, 1999
* *Omannäköinen elämä - vuosista viis!* () Enostone kustannus.

## Lähteet
* WSOY
*  Tuula Sandström, esittely. Kirjasampo
* Tuula Sandström 
* 

### Viitteet
Merja Huttunen

**Merja Tuulikki Huttunen** (s. 17. tammikuuta 1955 Helsinki) on suomalainen kirjailija.

Merja Huttunen sai esikoiskirjastaan *Hello love* sekä J. H. Erkon palkinnon että Kalevi Jäntin palkinnon. Kirjasta otettiin 4 painosta vuosina 1972–1974.

## Teokset
* 
* 
* 
* 

## Palkinnot
* J. H. Erkon palkinto 1972
* Kalevi Jäntin palkinto 1973

## Lähteet
Laomedon

**Laomedon** () oli kreikkalaisessa mytologiassa Troijan toinen kuningas, Iloksen ja Eurydiken poika.

Laomedonilla oli kaksi vaimoa: Strymo ja Leukippe. Heidän kanssaan hän oli Priamoksen, Astyokhen, Lampoksen, Hiketaonin, Klytioksen, Killan, Proklian, Aithyllan, Klytodoran ja Hesionen isä. Useimmat lähteet mainitsevat lisäksi Tithonoksen hänen vanhimmaksi pojakseen. Lisäksi Laomedonilla oli nymfi Kalyben kanssa poika nimeltä Bykolion.

Ennen Troijan sotaa Poseidon ja Apollon, jotka olivat uhmanneet Zeusta, lähetettiin rangaistukseksi palvelemaan kuningas Laomedonia. Laomedon laittoi heidät rakentamaan muuria kaupungin ympärille luvaten palkita heidät ruhtinaallisesti – Homeroksen mukaan tosin ainoastaan Poseidon rakensi muuria Apollonin toimiessa paimenena, mutta muurin valmistuttua vuoden kuluttua Laomedon rikkoi lupauksensa. Rangaistukseksi tästä Apollon lähetti ruton ja Poseidon merihirviön piinaamaan Troijaa.

Laomedon päätti oraakkelin neuvosta uhrata tyttärensä Hesionen Poseidonille toivoen siten lepyttävänsä tämän. Herakles saapui kuitenkin paikalle ja tarjoutui pelastamaan Hesionen, jos Laomedon antaisi palkkioksi jumalaista syntyperää olevat tammat; nämä olivat ne hevoset, jotka Zeus oli aikanaan antanut Trokselle hyvitykseksi Ganymedeen sieppauksesta. Saatuaan lupauksen tästä Herakles surmasi pedon ja siten pelasti Hesionen. Laomedon rikkoi kuitenkin tämänkin lupauksensa, ja Herakles joutui palaamaan takaisin tyhjin käsin uhaten kuitenkin Troijaa sodalla. Diodoros Sisilialaisen mukaan Herakles olisi kuitenkin saanut sekä Hesionen että tammat muiden runsaiden lahjojen kera, mutta jättänyt nämä Laomedonin  huostaan odottamaan, että hän saisi haettua ne myöhemmin.

Herakles palasikin myöhemmin – yhdessä Oikleen ja Telamonin kanssa – ja alkoi piirittää Troijaa, tappoi Laomedonin ja tämän pojat Podarkesta lukuun ottamatta. Tämän pelasti hänen oma sisarensa Hesione, joka osti veljensä hengen kultaisella huivillaan. Tästä alkaen Podarkesta alettiin kutsua Priamokseksi (, "ostaa").

## Herakleen poika

Myös Herakleella oli saman niminen poika yhden Thespioksen tyttären, Melinen, kanssa.

## Lähteet

## Aiheesta muualla
Eeva Heilala

**Eeva Heilala** (o.s. **Taavetti**, 13. joulukuuta 1934 Paavola – 30. huhtikuuta 2023 Ruukki) oli suomalainen prosaisti ja runoilija, joka teki varsinaisen päivätyönsä maatalon emäntänä Ruukissa.

Heilala sai esikoiskirjastaan *Hyvä on maa* J. H. Erkon palkinnon vuonna 1976. Syksyllä 2005 Heilalalle myönnettiin Oulun läänin taidepalkinto.

## Teokset
* 
* 
* 
* 
* 
* 
* 
* 
* 
* 
* 

## Palkinnot
* J. H. Erkon palkinto 1976
* Oulun läänin taidetoimikunnan taidepalkinto 2005

## Lähteet
* Suomen kirjailijat -tietokanta 
* Lukukeskus – Eeva Heilala 

### Viitteet

## Aiheesta muualla

* Kirjasampo.fi: Eeva Heilala
* Mia Palokallio, Aika on loppunut, sanoo rakastettu runoilija Eeva Heilala Maaseudun Tulevaisuus 25.6.2021
Leo Sachs

**Leo Sachs** (14. lokakuuta 1924 – 12. joulukuuta 2013) oli lääketieteen tutkija, joka sai vuonna 1980 Wolfin palkinnon. Hän syntyi Leipzigissa, muutti vuonna 1933 Englantiin ja asui vuodesta 1952 Israelissa.

Sachsille myönnettiin Wolfin lisäksi Israel-palkinto vuonna 1972 ja Yhdysvaltain kansallisen tiedeakatemian ulkomaalaisjäsenyys vuonna 1995. Hän oli Academia Europæan jäsen vuodesta 1998.

## Lähteet
Piin päivä

**Piin päivä** ja **piin likiarvon päivä** () ovat epävirallisia vuosipäiviä, joita vietetään matemaattisen vakion π (pii) kunniaksi. Piin päivää juhlitaan 14. maaliskuuta (yhdysvaltalaisessa järjestelmässä 3/14), koska piin arvo on noin 3,14. Se sattuu lisäksi olemaan Albert Einsteinin syntymäpäivä. Piin likiarvon päivää vietetään 22. heinäkuuta, sillä 22/7 ≈ 3,14.

Ensimmäistä piin päivää juhlittiin San Franciscon tiedekeskus Exploratoriumissa vuonna 1988, jolloin museon henkilökuntaa ja vieraita marssi ympyrää ja söi sen jälkeen piirakoita, koska *pie* (’piiras’) lausutaan samalla tavoin kuin *pi* (’pii’). Ajatuksen keksi Larry Shaw, joka halusi tehdä matematiikasta helpommin lähestyttävää. Englanninkielisessä maailmassa juhlapäivän kunniaksi on yleisistikin tapana syödä piirakkaa. Vakion kunniaksi on lisäksi sävelletty erilaisia lauluja.

Suomessa on satakunta miestä ja naista, joiden etunimi on Pii. Heillä ei ole virallista nimipäivää, mutta epäviralliseksi ajankohdaksi on ehdotettu piin päivää.

## Lähteet

## Aiheesta muualla

* Tietoa piin päivästä Exploratoriumin Internet-sivuilla 
* Tapoja juhlia piin päivää
David Landes

**David Saul Landes** (29. huhtikuuta 1924 New York – 17. elokuuta 2013 Haverford, Pennsylvania) oli yhdysvaltalainen taloushistorioitsija. Hän toimi Harvardin yliopiston taloustieteen ja George Washingtonin yliopiston historian professorina. 

Landes valmistui City College of New Yorkista ja Harvardin yliopistosta. Hän sai jälkimmäisestä tohtorinarvonsa vuonna 1953. Hänen keskeisten julkaisujensa joukkoon lukeutui *The Wealth and Poverty of Nations* (1998). Hän kävi kiistaa Stephen Marglinin kanssa sosialistisen ja uusklassisen analyysin vastakkaisista näkemyksistä. Kiistan ollessa kuumimmillaan kumpikin kirjoitti elämään jääneen artikkelin omasta näkökulmastaan. Marglinin artikkeli on nimeltään *What do bosses do?* (1974, 1975) ja Landesin *What do bosses really do?* (1986).

Landes toimi Kansallisen tiedeakatemian jäsenenä vuodesta 1983. 

## Lähteet

## Aiheesta muualla
* David Landes: "Why Europe and the West? Why Not China?", *Journal of Economic Perspectives* 20, 2 (2006), 3–22
Philip Pearlstein

**Philip Pearlstein** (24. toukokuuta 1924 Pittsburgh, Pennsylvania, Yhdysvallat – 17. joulukuuta 2022 New York, New York, Yhdysvallat) oli yhdysvaltalainen taidemaalari. Hänen tyylisuuntauksenaan oli moderni realismi. 

Pearlstein syntyi Pittsburghissa Pennsylvaniassa. Hän opiskeli Carnegie Institute of Technologyssä ja New Yorkin yliopistossa, mistä hän valmistui 1955 maisteriksi. Pearlstein opetti 1959–1963 Pratt-instituutissa ja 1963–1988 Brooklyn Collegessa.

Pearlstein teki uransa alkuvaiheessa erityisesti maisemamaalauksia, mutta siirtyi 1950-luvun lopulla tekemään alastonmalleista (usein naisista) maalauksia, joista tulikin hänen tavaramerkkinsä. Pearlstein alkoi tyylillä irrottautua New Yorkissa vallinneesta abstraktista ekspressionismista. Pearlsteinin ensimmäiset alastonmuotokuvat olivat vielä ekspressiivisiä, mutta 1960-luvun alussa ne alkoivat olla suurempia ja realistisempia. Hänen työnsä aiheuttivat vuonna 1962 kohua taidemaailmassa, kun niitä oli esillä Allan Frumkinin galleriassa. Hyväksytty taide oli usein tunteellista ja dramaattista, mutta Pearlsteinin töissä tällaiset elementit eivät olleet läsnä. Taidekriitikko Sidney Tillim antoi 1963 kehuja Pearlsteinin töille, jotka alkoivat pian tämän jälkeen saada suosiota.

Pearlstein alkoi 1980-luvulla tuoda hieman värikkyyttä teoksiinsa sijoittamalla niihin kirkasta rekvisiittaa, kuten kuviollisia mattoja, leluja, tuoleja tai veistoksia. Esineet alkoivat 2000-luvulla muodostua jopa hänen teostensa keskiöön, ja ne saattoivat esimerkiksi peittää mallin kasvot tai kiinniittää huomion johonkin tiettyyn osaan mallin vartalosta.

Pearlsteinin töitä on näytteillä useissa huomattavissa yhdysvaltalaisissa kokoelmissa, kuten Art Institute of Chicagossa, Metropolitan Museum of Artissa ja Museum of Modern Artissa. Pearlstein oli Yhdysvaltain taide- ja kirjallisuusakatemian jäsenenä vuodesta 1982. Useissa hänen teoksissaan on keskeisessä osassa alaston ihmiskeho. Toinen hänen vanhemmistaan oli kirurgi.

## Lähteet
John Turner

**John Napier Wyndham Turner** PC, CC, QC, (7. kesäkuuta 1929 Richmond, Surrey, Englanti – 18. syyskuuta 2020 Toronto, Kanada) oli kanadalainen Liberaalisen puolueen poliitikko. Hän toimi maansa seitsemäntenätoista pääministerinä 30. kesäkuuta – 17. syyskuuta 1984.

Turner oli koulutukseltaan lakimies. Hän pääsi parlamenttiin ensimmäistä kertaa vuonna 1962 ja toimi vuosina 1984–1990 Liberaalien puoluejohtajana.

Ennen pääministeriyttään Turner oli toiminut Kanadan oikeusministerinä vuosina 1968–1972 ja talousministerinä 1972–1975. Hänestä tehtiin vuonna 1994 Order of Canadan jäsen. 

Turner kuoli 91-vuotiaana kotonaan Torontossa 18. syyskuuta 2020.

## Lähteet

## Aiheesta muualla
Leonard Pennario

**Leonard Pennario** (9. heinäkuuta 1924 &ndash; 27. kesäkuuta 2008) oli yhdysvaltalainen pianisti. Hän syntyi Buffalossa, New Yorkin osavaltiossa, mutta asui suurimman osan elämästään Los Angelesissa.

Pennario esitti Edvard Griegin pianokonserton jo 12-vuotiaana. Hän levytti enimmäkseen romantiikan ja sitä myöhemmän ajan säveltäjien tuotantoa; näiden joukkoon lukeutuvat muiden muassa George Gershwin, Sergei Rahmaninov, Miklós Rózsa, Louis Moreau Gottschalk ja Sergei Prokofjev.

Grammy-palkittu Pennario jatkoi esiintymis- ja levytysuraansa 1990-luvun loppupuolelle saakka. Hänen ammattiuransa kesti näin ollen kaikkiaan yli kuuden vuosikymmenen ajan. Hänelle myönnetiin paikka *Buffalo Music Hall of Famesta* vuonna 2007. 

## Lähteet
Roland Petit

**Roland Petit** (13. tammikuuta 1924 – 10. heinäkuuta 2011 Geneve) oli ranskalainen tanssija ja koreografi. Hän meni vuonna 1954 naimisiin Zizi Jeanmairen kanssa, joka on tulkinnut useita hänen koreografioitaan. Hänen muistelmateoksensa *J'ai dansé sur les flots* julkaistiin vuonna 1993.

## Lähteet

## Aiheesta muualla
* Roland Petitin muistokirjoitus Helsingin Sanomissa
Joy Page

**Joy(ce) Ann Page**, alun perin **Paige** (9. marraskuuta 1924 Los Angeles, Kalifornia – 18. huhtikuuta 2008 Los Angeles, Kalifornia) oli yhdysvaltalainen näyttelijä. Hänen tunnetuin roolinsa oli Annina Brandel elokuvassa *[[Casablanca (elokuva)|Casablanca]]* (1942). Hänellä on äitinsä puolelta venäjänjuutalaisia sukujuuria.

Pagen isä oli mykkäelokuvanäyttelijä Don Alvarado (oikealta nimeltään José Paige) ja äiti Ann Boyar. Tyttärensä ollessa 5-vuotias vanhemmat erosivat, ja vuonna 1936 äiti meni uusiin naimisiin Warner Bros. -johtajan Jack Warnerin kanssa.

*Casablancaan* sisältyy ainoa esiintyminen, jonka Page teki Warner Bros.ille. Hän kuitenkin jatkoi uraansa muissa elokuvissa ja esiintyi myös televisiossa. Hän meni naimisiin 1945 William T. Orrin kanssa, ja he erosivat vuonna 1970. Heille syntyi kolme lasta.

## Filmografia
* *[[Casablanca (elokuva)|Casablanca]]*, Annina Brandel (1942)
* *[[Kismet (elokuva)|Kismet]]* tai *Oriental Dream*, Marsinah (1944)
* *[[Paholaistiikeri]]* (*Man-Eater of Kumaon*), Lali (1948)
* *[[Härkätaistelija ja senorita]]* (*Bullfighter and the Lady*), Anita de la Vega (1951)
* *[[Partisaanihyökkäys]]* (*Fighter Attack*), Nina (1953)
* *[[Rajaseudun apashit]]* (*Conquest of Cochise*), Consuelo de Cordova (1953)
* *[[Olet tuhonnut minut]]* (*The Shrike*), Charlotte Moore (1955)
* *[[Tonka – taistelu viimeiseen mieheen]]* (*Tonka*), Prairie Flower (1958)
Lähde: 

## Lähteet
Norman Painting

**Norman George Painting** OBE (23. huhtikuuta 1924 – 29. lokakuuta 2009) oli brittiläinen näyttelijä. Hän esiintyi vuodesta 1950 kuolemaansa saakka Phil Archerin roolissa radion saippusarjassa *[[The Archers]]*. 

Painting on valmistunut Birminghamin yliopistosta ja Oxfordin Christ Churchista.
Leslie Phillips

**Leslie Samuel Phillips** (20. huhtikuuta 1924 Lontoo – 7. marraskuuta 2022) oli englantilainen näyttelijä. 

Phillips teki ensimmäiset esiintymisensä elokuvissa jo 1930-luvulla. Hän on tullut tunnetuksi muun muassa *[[Carry On]]* -komediaelokuvasarjasta ja vuoden 1961 elokuvasta *[[Leijonan kidassa]]*. Esimerkkejä Phillipsin myöhemmältä uralta ovat esiintymiset *[[Tomb Raider (vuoden 2001 elokuva)|Tomb Raiderissa]]* (2001) ja *[[Venus (elokuva)|Venuksessa]]* (2006). *Venuksesta* hän sai parhaan miessivuosan Bafta-palkintoehdokkuuden.

Phillipsin omaelämäkerta *Hello* julkaistiin vuonna 2006. Vuonna 2008 hänelle myönnettiin Brittiläisen imperiumin ritarikunnan komentajan arvonimi (CBE).

Phillips on ollut naimisissa kolmesti: Ensimmäinen liitto Penelope Bartleyn kanssa päättyi eroon vuonna 1965. Toisen liittonsa hän solmi näyttelijä Angela Scoularin kanssa 1982. Scoular kuoli vuonna 2011, ja joulukuussa 2013 Phillips avioitui kolmannen kerran. Liitostaan Bartleyn kanssa hänellä on neljä lasta.

## Lähteet
Matt Dallas

**Matthew Joseph Dallas**  (s. 21. lokakuuta 1982 Phoenix, Arizona, Yhdysvallat) on yhdysvaltalainen näyttelijä. Hän on tullut tunnetuksi sarjasta *[[Kyle XY]]*, jossa hän näyttelee päähenkilöä Kyleä. Ennen näyttelijän uraansa Dallas teki myös mallin töitä.

## Elokuvat
* Bram Stoker's Way of the Vampire (2005)(näyttelee henkilöä nimeltä Todd, erittäin lyhyt sivurooli)
* Camp Slaughter (2005)
* Wannabe (2005)
* Shugar Shank (2006)
* Living the Dream (2006)
* The Indian (2006)
* Babysitter Wanted (2008)
* Beuty and the Briefcase (2010)

## Televisio

* Entourage jaksossa "Chinatown" (2005)
* Kyle XY (2006)
* 90210

## Muita projekteja

* Geek Love -musiikkivideo (2004)
* Goodbye My Lover -musiikkivideo (2005)
* Katy Perry - Thinking of You -musiikkivideo (2008)

## Aiheesta muualla

*
Kevin McHale

**Kevin Edward McHale** (s. 19. joulukuuta 1957 Hibbing, Minnesota) on yhdysvaltalainen koripalloilija ja koripallovalmentaja. Hän voitti NBA:ssa pelaajana kolme mestaruutta ja toimi peliuransa jälkeen NBA:ssa valmentajana. 

## Ura

McHale syntyi Minnesotassa. Hänen isänsä oli taustaltaan irlantilainen ja äitinsä kroatialainen. Hän kärsi pahasta oikean jalan luunmurtumasta kesken aktiiviuransa vuonna 1987.

McHale pelasi NBA-joukkue Boston Celticsissa vuosina 1980–1993. Hän voitti seuran paidassa kolme NBA-mestaruutta. Kevin McHalen viimeinen NBA-kausi oli 1992–1993. Hänet valittiin Basketball Hall of Fameen vuonna 1999. 

Peliuransa jälkeen hän on muun muassa toiminut Minnesota Timberwolvesin päävalmentajana kausina 2004–2005 ja 2008–2009. Vuosina 2011–2015 McHale valmensi Houston Rocketsia.

## Muuta
McHale vieraili kahdesti *[[Cheers (televisiosarja)|Cheers]]*-televisiosarjassa vuosina 1990 ja 1991.

McHale on valittu amerikankroatialaisten urheilijoiden kunniagalleriaan.

## Lähteet
Alli Häjänen

**Alli Häjänen-Piironen** (9. syyskuuta 1909 Jalasjärvi – 18. joulukuuta 1993 Helsinki) oli suomalainen näyttelijä. Hän näytteli muun muassa Lauri Kokkosen näytelmässä *[[Ruskie neitsyt]]*, joka kantaesitettiin Porin Teatterissa keväällä 1972. Häjäsen tärkein elokuvarooli oli Isumummu Pekka Parikan *[[Pohjanmaa (elokuva)|Pohjanmaassa]]* (1988). *[[Naapurilähiö]]*-televisiosarjassa (1969–1976) Häjänen esitti palvelijatar Hinniä.

Häjänen kävi 6/9 luokkaa tyttökoulua sekä opiskeli kieliä ja kävi teatterialan kursseja. Hän toimi pankkivirkailijana 1929–1943 ja näytteli Kemin teatterissa 1935–1943, Turun työväen teatterissa 1943–1946, Tampereen Työväen Teatterissa 1946–1949, Vaasan teatterissa 1949–1952, Radioteatterissa 1952–1953 ja Porin teatterissa 1953–1974.

Häjänen toimi eteläpohjalaismurteen asiantuntijana elokuvan *[[Härmästä poikia kymmenen]]* (1950) tuotannossa.

Häjäsen puoliso oli näyttelijä Jussi Piironen vuosina 1956–1970.

Häjänen palkittiin Pro Finlandia -mitalilla vuonna 1959.

## Filmografia
*''Härmästä poikia kymmenen'' 1950
*''Niskavuoren Heta'' 1952
*''Sillankorvan emäntä'' 1953
*''Jälkeen syntiinlankeemuksen'' 1953
*''Myöhäinen tapaaminen'' 1968
**[[Kolme naista (vuoden 1975 elokuva)|Kolme naista]]* 1975
*''Viimeinen savotta'' 1977
*''Pohjanmaa'' 1988
**[[Ei jälkeäkään]]* 1988

## Lähteet
* Suomen teatterit ja teatterintekijät 1993, Tammi 1993
### Viitteet

## Aiheesta muualla
* 
*
Who Are You

**Who Are You** on brittiläisen rockyhtye The Whon elokuussa 1978 julkaistu kahdeksas studioalbumi. Levyn sävellykset ovat suhteellisen kokeilevia, ja erityisesti syntetisaattori on levyllä tärkeässä osassa. 
Albumi on viimeinen, jolla soittaa The Whon alkuperäinen rumpali Keith Moon. Hän kuoli noin kaksi viikkoa levyn julkaisun jälkeen syyskuussa 1978.

Levyn nimikappale ”Who Are You” julkaistiin singlenä, ja kappaleesta tuli hitti sekä Britanniassa että Yhdysvalloissa. Se on tullut tutuksi myös yhdysvaltalaisesta tv-sarjasta *[[C.S.I.]]*.

## Kappaleet
*Kaikki kappaleet säveltänyt ja sanoittanut Pete Townshend, ellei toisin mainita.

**A-puoli**
# 
# 
# 
# 
# 
**B-puoli**
# 
# 
# 
# 

### Vuoden 1996 uusintapainoksen bonuskappaleet
#
# 
# 
# 
# 

## Kokoonpano
### The Who
*Roger Daltrey – laulu
*John Entwistle – bassokitara, laulu, syntetisaattori
*Keith Moon – rummut, lyömäsoittimet
*Pete Townshend – kitara, piano, syntetisaattori, laulu

### Vierailijat
*Andy Fairweather-Low &ndash; taustalaulu
*Rod Argent &ndash; syntetisaattori, piano
*Ted Astley &ndash; jousisovitukset

## Arvostelut
* Allmusic () 

## Lähteet
Nelly Landry

**Nelly Adamson Landry** (28. joulukuuta 1916 Brugge – 22. helmikuuta 2010) oli Belgiassa syntynyt, Ranskan kansalaisuuden saanut tennispelaaja. Hän voitti Ranskan avoimen mestaruuden naisten kaksinpelissä vuonna 1948. Lisäksi hän hävisi kaksi kertaa kaksinpelin loppuottelussa Ranskassa, vuonna 1938 maannaiselleen Simone Mathieulle, ja vuonna 1949 yhdysvaltalaiselle Margaret Osborne duPontille.

## Lähteet
Töyhtötinamit

**Töyhtötinamit** (*Eudromia*) on tinamien suku. Siihen kuuluu kaksi lajia, jotka kumpikin esiintyvät Etelä-Amerikassa:

* töyhtötinami, *Eudromia elegans*
* tummatöyhtötinami, *Eudromia formosa*

## Lähteet
*ITIS